தசைத்தளர்வு இயல்பால், பென்சொடயசெபின்களைப் பயன்படுத்துவோருக்கு சுவாச அழுத்தம்  ஏற்படலாம். எனவே தசைக் களைப்பு, தூக்கத்தில்
மூச்சடைப்பு, மூச்சுக்குழாய் அழற்சி, மற்றும் சிஓபிடி முதலான பக்கவிளைவுகளை ஏற்படுத்தும். ஆளுமைக் கோளாறுகள் அல்லது அறிவுசார் இயலாமை  உள்ள நோயாளிகள் இம்மருந்துகளை அடிக்கடி உட்கொண்டால், முரண்பாடான விளைவுகள் ஏற்படலாம். கடும் மன அழுத்தம், உள்ளவர்களில் இம்மருந்துகளின் பாவனை, தற்கொலைத் தூண்டலையும் ஏற்படுத்தலாம்.  குடிப்போர், ஆப்பியாய்டு மற்றும் பார்ப்பிசுரேட் பாதிப்புகள் உள்ளோர் பென்சோஸ் மருந்துகளை உட்கொண்டால் உயிராபத்து ஏற்படுமென்பதால், அவர்கள் எச்சரிக்கையாகவே இம்மருந்துகளைக் கையாள வேண்டும்.

பென்சோஸ்களின் மிகவும் பொதுவான பக்க விளைவுகள் மயக்கம், களைப்பு, குறைவான உணர்வு நிலை என்பனவாகும். உடல் ஒருங்கிணைப்பில் ஏற்படும் கோளாறுகளால்  தடுக்கி வீழல், காயங்கள் என்பன - குறிப்பாக - முதியோரில் ஏற்படலாம். வாகனம் ஓட்டும் இயல்பு இழக்கப்படுதல், அதனால் ஏற்படும் வீதி விபத்துகள் ஆண்மை குறைவு மற்றும் விறைப்புத்தன்மை இல்லாமலாதல், மன அழுத்தம்,  உயர் ரத்த அழுத்தம் என்பன குறிப்பிடத்தக்க பக்கவிளைவுகள். அரிதாக அவதானிக்கப்பட்ட பக்க விளைவுகள் குமட்டல்,பசி, மங்கலான பார்வை, குழப்பம்,கொடுங்கனவுகள் என்பன. 

கர்ப்பகாலம்
முதியோர்
பக்க விளைவுகள்
மிகை ஊட்டம்